Nincs vállveregetés, nincs szalagátvágás, csak egy egyszerű bekapcsolás. Mától működik a Tesla Supercharger hálózatának első magyarországi tagja Győr mellett az M1-es autópálya és a 82-es főút kereszteződésénél az autópálya pihenőben lévő OMV üzemanyagtöltő állomás parkolójában. A töltőponton egyszerre maximum 4 autó tölthető, a töltők maximális teljesítménye 120 kW. Az autópályáról kerülő nélkül elérhető Supercharger állomáson kizárólag csak Teslák tölthetők, de az új dedikált töltő a többi autós életét is segíti azzal, hogy a teslásokat nem kényszeríti a győri illetve tatabányai CHAdeMO töltők használatára. Ezzel egy időben épül, és várhatóan a napokban szintén átadásra kerül a második hazai Supercharger is a Zala megyei Sormás melletti István Parkhotel és Étterem parkolójában.

Elektromos autót használsz? CSATLAKOZZ A VILLANYAUTÓSOK KÖZÖSSÉGÉHEZ!